S-403/2017

Mál þetta, sem dómtekið var mánudaginn 25. september 2017, er höfðað með ákæru, útgefinni af lögreglustjóranum á höfuðborgarsvæðinu 27. júní 2017, á hendur B-kvk-þgf M-kvk-þgf S-kvk-þgf, kt. 000000-0000, óstaðsett í hús, fyrir eftirtalin hegningar-, umferðar- og fíkniefnalagabrot framin á árinu 2016 nema annað sé tekið fram:

I.

Fyrir þjófnaði, með því að hafa:

1. Þriðjudaginn 9. febrúar í verslun Lyfju Laugavegi 16, Reykjavík, stolið vörum samtals að verðmæti 18.261 krónu.

2. ...

3. Mánudaginn 11. júlí í vínbúð ÁTVR, Skeifunni 5, Reykjavík, stolið einni

flösku af Baileys Chocolat Luxe líkjör og einni flösku af Amarula Cream líkjör

samtals að verðmæti 7.989 krónur.

4. Miðvikudaginn 26. október í verslun Lyfju, Hagasmára 1, Kópavogi, stolið Re-Silica Beauty 200 ml að verðmæti 1.205 krónur.

Telst þetta varða við 244. gr. almennra hegningarlaga nr. 19/1940.

II.

Fyrir umferðarlagabrot, með því að hafa:

1. Þriðjudaginn 24. nóvember 2015, ekið bifreiðinni PO611 ófær um að stjórna henni örugglega vegna áhrifa ávana- og fíkniefna (í blóði mældist 300 ng/ml af amfetamín) um Hraunbæ og í bifreiðastæði við Hraunbæ 168 þar sem lögregla hafði afskipti af henni skömmu síðar.

2. Sunnudaginn 10. júlí, ekið bifreiðinni BJ297 svipt ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist 345 ng/ml af amfetamín og 1,2 ng/ml af tetrahýdrókannabínól) austur Mýrargötu, suður Ægisgötu og þaðan vestur Ránargötu og lagt bifreiðinni í stæði við hús nr. 32 þar sem lögregla hafði afskipti af henni.

Teljast brot þessi varða við 1. sbr. 2. mgr. 45. gr. a. og brot í lið 2 einnig við 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

III.

Fyrir fíkniefnalagabrot, með því að hafa í sama skipti og greinir í 1. tölul. II. kafla ákærunnar haft í vörslum sínum 1,78 g af amfetamín og 0,21 g af marijúana sem hún framvísaði til lögreglu.

Telst brot þetta varða við 2. gr., sbr. 5. og 6. gr., laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er þess krafist upptöku fíkniefna, sem lögregla lagði hald á við rannsókn málsins, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í janúar 1997. Samkvæmt sakavottorði gekkst hún undir lögreglustjórasátt vegna fíkniefnalagabrots í mars 2013 og hlaut sektardóm vegna sams konar brots í janúar 2016. Þá var ákærða dæmd 29. janúar 2016 til fimm mánaða fangelsisrefsingar, skilorðsbundið í tvö ár, fyrir þjófnaðarbrot, líkamsárás, fíkniefnalagabrot og umferðarlagabrot og jafnframt svipt ökurétti í fjögur ár. Með brotum þeim sem hún er sakfelld fyrir samkvæmt ákæruliðum I.1 og I.3 hefur hún rofið skilorð þess refsidóms, en að öðru leyti er um hegningarauka að ræða. Verður skilorðsdómurinn tekinn upp og ákærðu dæmd refsing í einu lagi, sbr. 77.gr. og 78. gr., sbr. 60. gr. almennra hegningarlaga.

Samkvæmt framangreindu þykir refsing ákærðu hæfilega ákveðin fangelsi í átta mánuði.

Ákærða er svipt ökurétti í tvö ár frá 29. febrúar 2020 að telja.

Upptæk eru dæmd 1,78 g af amfetamíni og 0,21 g af marijúana, samkvæmt lagaákvæðum sem í ákæru greinir.

Ákærða greiði þóknun skipaðs verjanda síns, S-kk-ef K-kk-ef K-kk-ef hrl, 306.280 krónur að meðtöldum virðisaukaskatti. Ákærða greiði 311.302 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðar-saksóknari.

R-kvk-nf H-kvk-nf héraðsdómari kveður upp dóminn.

D ó m s o r ð:

Ákærða, B-kvk-nf M-kvk-nf S-kvk-nf, sæti fangelsi í átta mánuði.

Ákærða er svipt ökurétti í tvö ár frá 29. febrúar 2020 að telja.

Upptæk eru dæmd 1,78 g af amfetamíni og 0,21 g af marijúana.

Ákærða greiði þóknun skipaðs verjanda síns, S-kk-ef K-kk-ef K-kk-ef hrl, 306.280 krónur, og 311.202 krónur í annan sakarkostnað.

R-kvk-nf H-kvk-nf